बसपा सुप्रीमो मायावती ने राफेल मुद्दे पर केंद्र को घेरा । BSP supremo Mayawati surrounds center on Rafale issue
Feb 11, 2019, 04:58 PM IST
लखनऊः बहुजन समाज पार्टी प्रमुख मायावती ने सोमवार को राफेल लड़ाकू विमान सौदे के मुद्दे पर केंद्र सरकार पर हमला किया. उन्होंने सोमवार को टि्वट कर कहा, 'केन्द्र सरकार ने राफेल लड़ाकू विमान सौदे में भ्रष्टाचार विरोधी प्रावधान को समाप्त कर दिया था. द हिन्दू अंग्रेजी अख़बार का राफेल में आज का नया विस्तृत रहस्योदघाटन फिर भी नो प्राब्लम. बीजेपी व आरएसएस वालों के लिए चौकीदार का महत्त्च है उसकी ईमानदारी का नहीं.'
उन्होंने अपने दूसरे टि्वट में कहा कि 'भ्रष्टाचार-मुक्ति, ईमानदारी, देशहित व राष्ट्रीय सुरक्षा सब कुछ चौकीदार पर न्योछावर. अब चुनाव के समय चौकीदार सरकारी ख़र्चे पर देश भर में घूम-घूम कर सफाई दे रहें है कि वह बेईमान नहीं हैं बल्कि ईमानदार हैं. देश को सोचना है कि ऐसे चौकीदार का आख़िर क्या किया जाए?'
बहुजन समाज पार्टीBSPmayawatiRafaleLucknow